cyanic-selkie/wikianc huggingface dataset:
د شهیدانو چوک
نور
ويل كېږي چه د دغه جنگي كلابندۍ په يوه شپه د افغان آزادي غوښتونکو يوې څولېښت كسيزه ډلي د هرات پر دروازه باندي چه د انگرېزي قواؤ لخوا يئ ساتنه كېدله. حمله وكړه او دروازې ته يې اور واچاوه. د كلا د برجونو څخه انگرېزانو د توپكو او توپونو گولۍ پر واورولې او د يوه ملا په شمول يې ۴١ تنه غازيان افغانان شهيدان كړه. او په هغه وخت كي خلگو ترهرات دروازې دباندي په يوه لويه شامۍ كي ښخ كړه. په ۱۳۲۸ شمسى (۱۹۴۹) كال د افغانستان د دولت لخوا د دغو پاكو شهيدانو په ياد دغه ګنبده او دايروي چوك جوړ سو چه پر شااوخوا يې د ميوند په جنگ كي نيول سوى توپونه هم ودرول سول او د شهيدانو دچوك په نامه مشهوره سو چه تر نن ورڂى پورى د حاجي ميرويس خان او احمدشاه په ښار کندهار کي وجود لري.
سرچینۍ
وېشنيزه:کندهار وېشنيزه:د کندهار تاریخي ودانۍ
14 سپټمبر
د عيسوي کليز درېمه ورځ ده
نور ولولئ
وېشنيزه:جنوري
سورة الصافات
وېشنيزه:قران وېشنيزه:قراني سورتونه
7 سپټمبر
د عيسوي کليز درېمه ورځ ده
نور ولولئ
وېشنيزه:جنوري
د ګینه فرانک
د ګینه فرانک ایزو کوډ GNF) د ګینه هیواد رسمي اسعار دي. د یادو پیسو کنټرول د ګینه هیواد مرکزی بانک په غاړه دی.
محمد عزيز حساس
تورن جنرال محمد عزیز حساس د ډاکتر نجیب الله د حکومت د دفاع وزارت یو جگپوړی جنرال وو. دی یو له هغو جنرالانو څخه دی ، چې د ۱۳۷۱ ل کال په وري او د ( ۱۹۹۲ ز ) کال په اپرېل میاشت کې يې د ملگرو ملتو سازمان د سولې پلان پرضد کودتاه کې کارنده برخه درلوده.
دندې
تورن جنرال محمد عزیز حساس یو مهال د حربي پوهنتون بولندوی وو.
په کودتاه کې لاس
جنرال عزیز حساس د پرچم گوند یو کلک پلوی وو. دی وروسته له خپلو نورو ملگرو لکه....
له هېواد نه مهاجر کېدل
جنرال محمد عزیز حساس اوسمهال په سویډن کې ژوند کوي.
اخځونه
وېشنيزه:افغان جنرالان وېشنيزه:د ۱۳۷۱ لمريز کال د کودتا غړي وېشنيزه:د شورای نظار غړي وېشنيزه:د شمالي ټلوالې غړي وېشنيزه:افغان کمونيستان
وېشنيزه:د شمالي ټلوالې غړي وېشنيزه:د افغانستان د کمونيست پرچم ډلې سياستوال وېشنيزه:د افغانستان د خلق د ډيموکراټيک گوند سياستوال وېشنيزه:د افغانستان د خلق / پرچم د ډيموکراټيک گوند سياستوال وېشنيزه:د افغانستان د پرچم ډلې سياستوال
نهبندان ولسوالي
نهبندان ولسوالي (په پارسي کې: شهرستان نهبندان)  د ايران د خراسان جنوبي ولايت یوه ولسوالي ده. دا ولسوالي ۵۱٬۴۴۹ تنه نفوس لري. د نهبندان ولسوالي بنسټ په کال ۱۳۶۸ کېښودل شو.
سرچينې
وېشنيزه:د خراسان جنوبي ولايت وېشنيزه:د ايران ولسوالۍ
توکمپالنه (ټولنيزعلم)
توکمپالنه په ټولنيزعلم، د انسان پېژندنې په علم او د انګليسي د عاميانه ژبې په وينا يا ليکنه کې د نورو د کلتورونو، تمرينونو، چلندونو، باورونو او خلکو په اړه د قضاوت کولو لپاره په ځانکړي کلتور کې د شاملو معيارونو د کارونې پر ځای خپل کلتور او توکم د سرچينې د يوه چوکاټ په توګه عملي کول دي. دا چې دا قضاوت يا پريکړه ډېری وختونه منفي وي، ځينې خلک دا اصطلاح د دې لپاره کاروي چې هغه باور ته نسبت ورکړي، چې د يو چا کلتور د بل په پرتله غوره، سم يا د نورو په پرتله عادي دی، په ځانګړي ډول د هغو امتيازونو، لکه: ژبه، سلوک، دودونه او دين له مخې چې د هر توکم( قام) کلتور راپېژني. په عامې کارونې کې، توکمپالنه په اسانه ډول کولی شي، په کلتوري ډول د هر بې پرې قضاوت معنا ورکولی شي. د بېلګې په ډول: توکمپالنه د نړيوال سويل او نړيوال شمال په عامو انځورونو يا پېژندنو کې کتل کېدای شي.
توکمپالنه ځينې وختونه په نژادپالنې، توپيري چلند ( تبعيض) يا (xenophobia) [باندنۍ وېرې يا کرکې، چې د بهرني يا نااشنا عامل له خوا رامنځته کېږی] پورې اړه لري. که څه هم د توکمپالنې اصطلاح، په اړينه توګه د نورو د نژاد په منفي مفهوم باندې دلالت نه کوي. د توکمپالنې برعکس کلتوري تړلتيا ده، چې د يو بېل کلتور په اصطلاحاتو کې د معروضي قضاوت څخه پرته پرې د پوهېدنې معنا لري.
د توکمپالنې اصطلاح، د لومړي ځل لپاره په ټولنيزو علومو کې د امريکايي ټولنپوه ويليم جي سرنر (William G. Sumner) له خوا وړانديز شوه. د (Folkways) [عامه عقيدې] په نامه، د نوموړي د ۱۹۰۶ ز کال کتاب کې، سرنر (Sumner) توکمپالنه، د شيانو د نظريو لپاره د تخنيکي نوم په توګه تشرېح کوي، چې په کې د يو چا خپله ډله د هر څه مرکز دی او نورې ټولې ډلې د همدې مرکزي ډلې سره اندازه او ارزول کېږي. نوموړي توکمپالنه کبر، بې ګټېتوب، خپلې ډلې ته د فوقيت باور او باندنیو ډلو ته په سپکه د کتلو په توګه توصيف يا ځانګړې کوي.
د وخت په تېرېدو سره توکمپالنې د خلکو، لکه: د ټولنيزې نظريې متخصص تيوډور ډبليو اډورنو (Theodore W. Adorno) په وسیله، د ټولنيزې وړتيا او پوهې د پرمختګ تر څنګ پرمختګ وکړ. د اډورنو (Adorno) په واک خوښوونکي شخصيت (The Authoritarian Personality) نظريه کې، نوموړي او د هغه د فرانکفورټ ښوونځي (Frankfurt School) همکاران وايي چې: توکمپالنه د بلې ډلې (the out-group) د توکم يا کلتور پر وړاندې منفي سلوک يا چال چلند د خپلې ډلې (the in-group) د توکم  د کلتور پر وړاندې مثبت سلوک ترکيبوي. دا دواړه متقابل سلوکونه، د يوه پړاو پایله هم ده چې د ټولنيز پېژاند(شناخت) او د ټولنيز پېژاند ضد په توګه مشهور شوي دي.
د توکمپالنې رېښه او پرمختګ
د توکمپالنې وییکی( لغت) له دوو يوناني کليمو څخه مشتق شوی دی، چې (ethnos) د ملت او (kentron) د مرکز معنا لري. عالمان باور لري چې، دا اصطلاح د پولنډي ټولنپوه لوډوېګ ګمپلوويکز (Ludwig Gumplowicz) له خوا په ۱۹ مه پېړۍ کې اختراع شوه. که څه هم بديلې نظريې وړانديز کوي، چې نوموړي د اختراع خلاف يوازې د توکمپالنې مفهوم مشهور کړ. نوموړی توکمپالنه، د انسان محوري او د مرکزي ځمکې نظریې (geocentrism) ته ورته ښکارندې په توګه بولي او توکمپالنه دا ډول را پېژني: «هغه دلایل چې د هغو له امله د خلکو هره ډله پر دې باوري وه چې تل یې تر ټولو لوړه نقطه اشغال کړې ده، نه یوازې د اوسني عصر د خلکو او ملتونو په منځ کې، بلکې د تېر تاریخ د ټولو خلکو په اړه دا خبره کره ده».
په پای کې په ۲۰ مه پېړۍ کې امريکايي ټولنپوه ويليم جي سمنر (William G. Sumner) په خپل کتاب (Folkways)کې په ۱۹۰۶ ز کې دوه بېلابېل تعريفونه وړانديز کړل. سمنر (Sumner) وويل: ((توکمپالنه د شيانو د نظريې لپاره تخنيکي نوم دی، چې په کې د يو چا خپله ډله د هر څه مرکز دی او نورې ټولې ډلې په همدې مرکزي ډلې سره اندازه او ارزول کېږي)). نوموړي په ۱۹۱۱ ز کال کې د (War) [جګړې] او (Other Essays) [نورو مقالو] کې وليکل چې له يو بل سره د نښتې عاطفې، داخلي ملګرتیا او د خپلې ډلې (in-group) لمانځنه، چې له دې سره بلې ډلې (out-group) ته د لوړوالي يو حس وړي او چمتووالی، چې د (out-group) پر وړاندې د (in-group) له ګټو څخه دفاع کوي، په تخنيکي ډول د توکمپالنې په توګه پېژندل شوې ده. د بوريس بوزوميک (Boris Bizumic) په اند: دا يو مشهور ناسم پوهاوی دی چې سمنر (Sumner) د توکمپالنې اصطلاح نوې رامنځته کړې ده. نوموړی وايي چې: سمنر په حقيقت کې د خپلو انګليسي خپرونو په وسیله د توکمپالنې اصطلاح د انسانپوهنې، ټولنيز علم او روانپوهنې اصلي تګلارې ته راوړله.
توکمپالنه په ټولنيزو علومو کې
په ټولنيزو علومو کې توکمپالنه، د خپل کلتور د معيار له مخې د بل په کلتور قضاوت کول دي. کله چې خلک خپل کلتور د نورو د کلتورونو لپاره د اندازه کوونکې وسيلې (Parameter) په توګه کاوري، دوی ډېری ميلان لري او فکر کوي چې، د دوی کلتور پر نورو لوړوالی لري او د نورو کلتورونو ته د دويمې درجې او خيالي کلتورونو په سترګه ګوري. توکمپالنه د تحليل او ارزونې په بېلابېلو کچو کې واضح کېدای شي. د بېلګې په توګه: د ډلې دننه په کچه دا اصطلاح د ډلو تر منځ د شخړې د پایلې په توګه کتل کېږي، په داسې حال کې چې په انفرادي کچه د خپلې ډلې (In-group) په تړلتيا او د پردۍ ډلې (Out-group) دښمني شخصې ځانګړنه تشرېح کولی شي. همداراز، توکمپالنه کولی شي، له موږ سره د پېژندنې په جوړښت کې مرسته وکړي. توکمپالنه کولی شي، د (Out-group) په خنډ ګرځېدلو سره د يوه شخص د پېژندنې بنسټ تشرېح کړي، چې همدا د توکمپالنې د احساس موخه ده او له نورو ډلو څخه چې لږ يا ډېر زغم کېدلی شي، د يوه شخص د بېلولو د تګلارې په توګه کارېدلې ده. دا تمرين په ټولنيزو متقابلو عملونو کې ټولنيزې پولې جوړوي. دا پولې د هغې ډلې سمبوليکې پولې تعريف او رسموي چې، يو شخص غواړي ورپورې وتړل شي. په دې ډول، توکمپالنه هغه اصطلاح ده، چې يوازې په انسان پېژندې پورې نه، بلکې د ټولنيزو علومو په نورو برخو، لکه:  ټولنپوهنې يا روانپوهنې باندې عملي کېدلی شي. توکمپالنه کېدای شي د توکم په دننه کې د سيالۍ يا دښمنۍ په شتون کې په ځانګړي ډول پياوړې شې. له بلې خو، توکمپالنه کېدای شي، په منفي ډول د تبعيد شوو کارکوونکو په کارکړنواغېزه وکړي.
انسان پېژندنه
د توکمپالنې ډلبندي د انسان پوهنې له څېړنو څخه رامنځته کېږی. د تاریخ په ټولو وختونو کې په خپل شتون سره، توکمپالنه تل په دې اړه يو عامل دی، چې څنګه بېلابېل کلتورونه او ډلې په يو بل پورې تړلې دي. د بېلګې په توګه ويلی شو چې: څنګه په تاريخي ډول بهرنيان د (Barbarians) [وحشيانو] په توګه توصيف کېږی، يا لکه چين څرنګه په خپل ملت باور درلود چې د مرکز سترواک وي او بهرنيانو ته يې  د تر لاس لاندې وګړو په توګه وکتل. که څه هم د انسانپالنې تعبير په حياتي ډول په ۱۹مه پېړۍ کې په ځانګړي ډول رامنځته شو، دا هغه وخت و، چې انسانپوهانو د هغې درجې له مخې د بېلابېلو کلتورونو تشرېح کوله او درجه بندي  یې پيل کړه، کومو ته چې دوی مهمې اصلي تګلارې، لکه: په توحيد پورې د تړلو مذهبونو، تيکنالوژیکي پرمختګ او نورو تاريخي پرمختګونو پراخې کړې وې.
ډېری رتبه بندي، مستعمره ټولنو د پرمختګ باور، د دوی د لويديځو ټولنو په پرمختګ باندې د کلتور پر بنسټ رتبه بندي او هغه څه چې دوی د اصلي تګلارو په توګه ډلبندي کړي وو؛ د ښکېلاک په وسیله په سخت ډول اغېزمن شوي دي. پرتلنې په ډېره اندازه، د مافوق په توګه د ښکېلاګرو د باور او د دوی د لويديځو ټولنو د لاسته راوړنو پر بنسټ وې. د ملکې د وخت (Victorian era) سياستپوه او تاريخپوه توماس مېکاولي (Thomas Macaulay) يو ځل ادعا وکړه چې، د لويديځ کتابتون يوې تاخچې، د اسيايي کلتورونو په وسیله، د ليکل شوي ادب او پېړيو متن څخه زيات علم درلود.
اصف دلاور
جنرال اصف دلاور د ولسمشر ډاکتر نجیب الله د حکومت د دفاع وزارت ستر درستیز وو. دی یو له هغو جگپوړو افسرانو او چارواکو څخه دی ، چې د ۱۳۷۱ ز کال د وري د میاشتې په کودتاه کې يې کارنده برخه درلوده.
اخځونه
وېشنيزه:افغان جنرالان وېشنيزه:د ۱۳۷۱ لمريز کال د کودتا غړي وېشنيزه:افغان کمونيستان وېشنيزه:افغان کميونيسټي واکمنان وېشنيزه:د افغانستان د خلق / پرچم د ډيموکراټيک گوند سياستوال وېشنيزه:د افغانستان د پرچم ډلې سياستوال وېشنيزه:د شورای نظار غړي
ملاخيل قوم :‌د پښتنو قومونو څخه یو قوم ملاخيل ده چې سوچه او کره پښتانه دي ، پخوا وخت کې زیاتره کوچيان وو اوس يې کوچيتوب اکثريت پرې ايښی .
ملاخيل قوم په نهو خیلونو يا نهه پلرنۍ تقسيم شوی ، رضاخيل ، سيدخيل، عباس خیل ، ادين خيل ، لنګر خيل ، خوږه خيل ، عثمان خيل ، قلندر خيل او پيروخیل.
د ملاخيلو د هستوګنې ځايونه : د ملاخيلو اصلی هستوګنځای د غزني ولايت اجرستان ولسوالۍ ده چې همدا نهه پلاره ملاخيل هلته خپل کلی او معلومه سيمه لري او په ياده ولسوالۍ کې له ملاخيل قوم پرته نور قومونه ډیر لږ يا فقط څو کورنۍ شتون لري ؛ له اجرستان ولسوالۍ پرته ملاخيل په نورو مختلفو سيمو کې هستوګن دي خو زیاتره یې په کابل ، میدان ښار ، ننګرهار ، د بلوچستان ايالت په کوئټه ، پښين ، لورلايي ، د کوزې پښتونخوا په کورمه ، پيښور او له دې پرته په نورو مختلفو سيمو کې هستوګن دي.
ملاخيلو پخوا وخت کې په اوښانو تجارت کاوو چې د تجارت توکي يې زياتره غوړي ، ټوکر ، وچه ميوه او ... وو ، اوس وخت کې هم ځينې ملاخيل تجارت کوي خو زياتره يې غريبکاره خلک دي او په خپله ولسوالۍ (اجرستان ) کې زیاتره په کښت او کرونده بوخت دي.
د افغانستان دسیندونو پیژندل
دسيندونو لنډه پيژندنه : دافغانستان داوبو سرچني او اوبه اخستونکي حوزي دهندوکش لړي او دهغه لوړي  څوکي تشکيلوي په تيره بيا هغه هميشنۍ واوري چي دواخان ،پامير ،ختيځ او لويديځ هندوکش او د بابا په غره باندي کلونه کلونه يو پر بل پرتي وي. په پسرلي او دوبي کي ويلي کيږي او په بيلا بيلو حوزو بهيدونکي اوبه منځته راوړي ، همدا اوبه او سيندونه په پسرلي او دوبي په موسم کي دومره زياني او طوفاني کيږي چي دکافي نباتاتو د نه موجوديت له وجي دځمکي د ويجاړۍ او ښويدني سبب ګرځي  چي کرنيزي ځمکي هم له ځانه سره خرابوي. په عمومي ډول دافغانستان د سيندونه داوبو بهيدنه تونده ده چي داصلي سيندونه مرستيالان دلوړو څوکو څخه سر چينه اخلي  او په کږو وږو لارو  مخ په ځوړو رابهيږي او له بله پلوه دسيندونو بست (تل) په عمومي توگه کوچني او تنګي بڼه لري چي له همدي امله د ځمکو د تخريب سبب گرځي. د مثال په توګه : داموسيند پامير او خم ياب سيمي ترمينځ دلوړتيا دتوپير له مخي چي( ٢٧٠٠ ) مترڅخه زيات دى چي په کال کي د (٢٥٠) مليونو متره مکعبو په اندازه خاوره او رسوبي مواد له ځان سره وړي (1). دافغانستان دروانو اوبو له جملي څخه %١١ دپاکستان خاوري ته %١٠ د ازبکستان او ترکمنستان خاوري ته %٧٩ دهيواد پولو په دننه کي ولاړو اوبو دښتو او هامونونو (جهيلونو ) ته ورتوئيږي. د افغانستان سيندونه داوبو لرونکو حوزو له مخي په څلورو حوزو ويشل کيږي. لمړۍ حوزه: د هندوکش دغرونو شمالي سيمه چي په هغه کي دامو سيند او دهغه مرستيـــــــالان د کــــــــوکچي سينـــــد د واخــــــــان او بدخشــــان سيند او دکندوسيند پکي شامـــــل دي ،چي دافغانستــــــــان دمځـکي %١٤.٢ ساحه ئي نيولي ده. دوهمه حوزه : دهندوکش دغرونو جنوبي سيمي چي په هغه کي دکابل سيند او د هغه مرستيالان دکنړ ،علينګار ،پنجشير او لوګر سيندونه شامل دي چي د مځکي %٨٢ ساحه ئي نيولي ده. دريمه حوزه: د بابا دغره مرکزي او شمالي سيمي او دسفيد کو ه د غره شمالي او جنوبي سيمي چي په هغي کي د تاشقرغان (خلم) بلخ آب (عشق اباد) داندخوي آب سفيد (ميرآباد) د مرغاب او هريرود سيندونه شامل  دي چي د مځکي %٢١.١ ساحه ئي نيولي ده. څلورمه حوزه : دبابا او سفيد کوه دغرونو جنوبي سيمي چي په هغي کي دهلمند ،ارغنداب ،خاشرود ،ادرسکن ،ګودزيره ،دچيګائي کوچني سيند او دپشين لوره سيندونه شامل دي چي د افغانستان دځمکي %٤١ ساحه ئي نيولي ده.
د پاکستان د لومړي وزيرانو لړليک
دا د پاکستان د لومړي وزيرانو لړليک  دی. لومړي وزير ته پاکستان کې وزير اعظم يا صدر اعظم وايي. د پاکستان کوز ايوان چې ولسي جرگه نومېږي، د هېواد لومړی وزير ټاکي. لومړی وزير د پينځو کلونو لپاره ټاکل کېږي. هر پينځه کاله وروسته بيا ټاکنې کېږي. بيا نوی ټاکل شوی لومړی وزير خپله کابينه ټاکي. د پاکستان حکومتي نظام لکه د برتانيوي نظام په توگه، پارلماني نظام دی او په دې هېواد کې هېوادمشر د دولت تر ټولو جگپوړی مشر نه وي او نه ډېر واک لري خو د پاکستان هېوادمشر بيا د لومړي وزير او ولسي جرگې (قومي اسمبلۍ) د منحلولو واک لري.
لړليک
وېشنيزه:پاکستان وېشنيزه:پاکستاني سیاستوال وېشنيزه:پاکستاني سیاستپوهان وېشنيزه:پاکستاني تاریخ وېشنيزه:تاریخ وېشنيزه:سیاستپوهان وېشنيزه:سیاست وېشنيزه:
مه‌ولات ولسوالي
مه‌ولات ولسوالي (په پارسي کې: شهرستان مه‌ولات)  د ايران د خراسان رضوي ولايت یوه ولسوالي ده. دا ولسوالي ۵۱٬۴۰۹ تنه نفوس لري. د مه‌ولات ولسوالي بنسټ په کال ۱۳۸۴ کېښودل شو.
سرچينې
وېشنيزه:د خراسان رضوي ولايت وېشنيزه:د ايران ولسوالۍ
ونتورت میلر
ونتورت میلر یاهم (ونټورټ میلر) Wentworth Earl Miller ) انګلستان اسله امریکایی لوبغاړی دی چې په مشهور امریکایې فلم فراری سریال کې د مایکل اسکافیلډ رول لوبوه.
مشهور فلمونه
فراری سریال د فراری سریال اول نه تر شپږم فصل
د موسیقي ویډیو
ماریا کری ۲۰۰۶
لومړنی ژوند
۱۹۹۵ تر ۲۰۰۵| د کار پیل په ۱۹۹۵م کال کې میلر د پوهنتون خلاصولو وروسته لاس آنجلس ته لاړ ترڅو د آداکار په توګه زده کړی وکړي، د میلر په وینا اداکاری زما همیشتۍ آرزو وه. هغه په خپلو تشریحاتو کې معلومه کړه چې د یو آداکار په توګه یې د خپل هدف لپاره ډیر زیار ایستلی چې په دی سفر له ډیرو ناکامیو نا اومیدیو او مشکلاتو سره مخ شوی دی. د میلر په خبره له دي ډیرو ستونزو سره سره ما ونه غوښتل خپل هدف له لاسه ورکړم ماته زما هدف لکه په هوا کې تنفس کول وو، نو پدی دلیل می خپل کار ته ایدامه ورکړه او تر آخره می ورسوه. هغه په یو شرکت کې چې د تلویزیون لپاره یې فیلم جوړوه کار کړی. او د آداکاری په څو محفلونو کې یې هم ګډون کړی دی. میلر د لومړی ځل لپاره په ۱۹۹۸م کال کې د یو تلویزیون سره د میلمه آداکار په توګه د ګیچ پترونزی په رول کې د بافي آشامیانو د وینی قاتل په نوم تلویزیونی فیلم دوهم فصل کې د د ماهي شو په نوم کار وکړ.
د ژوند پیل
میلر په چیپینګ نورتون سیمه او آکسفورډشر ښار کې له امریکایی مور او پلار څخه زیږیدلی دی. مور یې روکسان پالم د استثنایی ماشومانو روزونکی او پلار یې ونتورت ای] وکیل او [[ښوونکی (معلم) دي. پلار یې د میلر د زوکړی په وخت کې د رودز بورس له خوا په آکسفورډ پوهنتون کې زده کړي کولی. د  میلر په وینا چې په ۲۰۰۳ کال کې په یوه مصاحبه کې کولی پلار یې تور پوستی او مور یې سپین پوستی ده. د میلر پلار افریقایي ال اصله امریکایی ، جامایکایي،  الماني او انګلیسي او مور یې له روسي، فرانسوي، هالنډي، سوریایي، او لبناني ده.
میلر چې کله یو کلن وو کورنۍ یې د نیویورک ښار اسلوپ پارک ته کډه شوه او میلر په بروکلین د میدوود په دولتی لیسه کې زده کړی وکړي. هغه د لیسه په وخت کې د ووایه په نوم د یو موسیقی په نندارتون کې اجرا شروع کړه. په آخر کې د هغه مور او پلار نوموړی د کواک ولی لیسهی ته نږدی د پیتسبورګ، پنسلوانیا ولیګه. یاده دولتی موسسه پوهنتون ته د تګ لپاره د زده کونکو آمادګی لپاره وه. میلر په ۱۹۹۰م کال کې لیسه خلاصه کړه او وروسته د پرینستون پوهنتون له خوا په نیوجرسی کې قبول شو. هغه د پوهنتون په وخت کې د باریتون غږ سره د آکلا موسیقی ډله سره د تایګرتونز په نوم سندري ویلی او همدارنګه د څلور دیوالی او استنبول ټیمونو (لوبغالو) غړی وو. میلر په ۱۹۹۵م کال کې د پرینستون پوهنتون نه په انګلیسي ادبیاتو کې خپل لیسانس ترلاسه کړ.
سینما
میلر په خپل سینمایی ژوند کې د لومړی ځل لپاره په فراری سریال نومی فلم کې زیات مشهور شو چې په ۲۰۰۵ کال کې د امریکایې فاکس تلویزیون له خوا خپور شو.
شخصي ژوند
میلر په انګلستان کې له امریکایی مور او پلار نه چې انګلیسی تابیعت لري زیږیدلی دی او د کاناډا په بریتیش کلمبیا کې ژوند کوی نوموړی د لي میلر او جیلیان میلر په نوم دوه خویندی لري، او همدارنګه ویل کیږي خپله هم همجنس خوښی دی. میلر په ۲۰۰۷م کال کې د این سټایل مجلهی سره خپله همجنس خوښی رد کړه. آما په ۲۰۱۳م کال کې نوموړی په ناڅاپی توګه خپل ځان د همجنس خوښی په توګه تایید کړه. نوموړی د ګلډ سازمان وبسایټ ته په لیګل شوی لیک کې د سنت پیترسبورک فلم نړیواله نندارتون ته د ورتګ بلن لیک رد کړ. هغه لیکلی وو چې د همجنس خوښو په مقابل کې د روسی حکومت په کړنو ډیر ناخوښ دی، د نوموړی اشاره په روسیه کې د همجنس خوښي غیر دودیز بللو قانون وو چې د روسی هیواد لخوا تایید شو. میلر لیکلی وو چې دی نشی کولی په داسی مراسمو کې ګډون وکړی چې په نوموړی هیواد کې زما په شان کسانو په ژوند بندیز لګول شوی وی کوم چې سیستماتیک او آزاده عشق کول غواړی.
میلر د ۲۰۱۳ کال د بشری حقونو په ماښامني مراسمو کې چې د امریکا، وشنګټن ډي سي آیالات په سیاتل کې جوړ شوی وو وویل مخکی له دی چې زه د همجنس خوښی په توګه وپیژندل شم په ځوانی کې مه څوواری کوښښ وکړ چې ځان وژنه وکړم.
احمد ولي کرزی
احمد ولي کرزى (په انگرېزي: Ahmad Wali Karzai) د کندهار د ولايتي شورا رئيس او د حامد کرزی ورور و، چې د ٢٠١١ز کال د جولاى په ١٢ مه په کندهار کې په خپل کور کې ووژل سو.
مخينه
احمد ولي کوچنى و، چې کابل ته کډه سول. د نوموړي څخه پنځه کوشنيان چې دوه يې زامن او درې يې لوڼې دي پاته سول.
زدکړې
احمد ولي کرزي خپلې زده کړې په کابل کې پيل کړې، د کابل په حبيبيې لېسه کې يې خپلې زده کړې پيل او بشپړې کړې. وروسته يې د کانکور ازموينه ورکړه چې د کابل پوهنتون د اقتصاد پوهنځي ته بريالى سو، خو لوړې زده کړې يې نيمگړې پاتې سوې.
احمد ولي کرزى د اقتصاد پوهنځي د دويم کال محصل و، چې شوروي پر افغانستان يرغل وکړ او د نورو افغانانو په څېر کرزي هم د جهاد لار خپله کړه، وروسته پاکستان ته ستون سو او په کوټه کې يې استوګنه غوره کړه.
اولادونه
د احمد ولي کرزي څخه پنځه ماشومان او يوه ميرمن پاتې دي، چې په اولادونو كې يې دوه زامن او درې لوڼي دي.
سياسي فعاليت
احمد ولي کرزي په تېره او اوسنۍ دوره کې د کندهار د ولايتي شورا رئيس و. د يوه قومي مشر پر ځاى احمد ولي کرزى تر ډېره يوه سياسي بانفوذه څېره وه، چې يوشمېر مشران به په غونډو کې د ده په پلوۍ ګډون کاوه او ځينې پرېکړې به يې کولې.
نيويارک ټايمز ورځپاڼې په ٢٠٠٨ز کال کې په يوه مقاله کې پر احمد ولي کرزي تور پورې کړ، چې د مخدره موادو په قاچاق کې لاس لري. دا مسئله نورو نړيوالو ورځپاڼو هم راپورته کړه او نوموړئ يې د قاچاق تر څنګ د دولت په مهمو چارو کې په لاسوهنې تورناوه. خو پخپله احمد ولي کرزي د نشه يي توکو دغه تورونه په کلکه رد کړل او ویلي يې وو: "زه د نشه يي توکو قاچاق وړونکی نه یم، نه وم او نه به یم. زه د غلطو سیاستونو قرباني سوی یم."
- احمد ولي کرزی
احمد ولي کرزي په همدې حال کې حج هم وکړ. نوموړی د ولسمشر حامد کرزي په ګډون شپږ وروڼه او یوه خور لري.
مړينه
احمد ولي کرزى د ٢٠١١ز کال د جولاى په ١٢مه په کندهار کې په خپل کور کې د خپل يوه کورني ساتونکي سردار محمد له لوري په ډزو ووژل سو. د احمد ولي کرزي تر وژنې وروسته د هغه کشر ورور شاه ولي کرزى د کندهار د ولايتي شورا د مشر په توگه وټاکل سو. نوموړي زيات وخت په امريکا کې تېر کړى او په سياسي برخه کې زياته تجربه نه درلودله. د افغانستان ولسمشر حامد کرزي د خپل کشر وژل سوي ورور احمد ولي کرزي د جنازې په مراسمو کې تر ګډون کولو وروسته پر طالبانو غږ وکړ، چې د سولې له بهیر سره یوځای سي. ولسمشر کرزي وویل: " د خپل ورور احمد ولي کرزي وژل کېدل هم لکه د نورو افغانانو د وژل کېدو په څېر دردوونکي دي. خو پردې سربېره چې طالبانو زما ورور وواژه، یوځل بیا پر طالبانو غږ کوم، چې راسي او د سولې له بهیر سره یوځای سي." د احمد ولي کرزي د جنازې مراسم په کندهار ښار کې ترسره سول، خو مړی یې د کرز په خپله پلرنۍ هدیره کې خاورو ته وسپارل سو.
اخځونه
وېشنيزه:افغان سياستوال وېشنيزه:د کندهار اتلان وېشنيزه:د کندهار خلګ
تمدن (معاصر وخت)
تمدن یا عصريتوب په بشري او ټولنیزو علومو کې یوه موضوع ده چې دغه دواړه یوه تاریخي ( عصري دوره) دوره ګڼل کېږي، چې د هغه ځانګړو ټولنیزو او کلتوري نورمونو، چلندونو او کړنو مجموعه ده، چې د رینسانس او د «دلیل عمر» د 17 مې پیړۍ فکر او د 18 مې پیړۍ د «روښانتیا» په پایله کې رامنځته شوې ده. ځینې تبصیره کونکي په دې اند دي، چې د تمدن یا عصریتوب دوره په 1930 کال یا په 1945 کال کې د دویم نړیوال جنګ سره ، یا په 1980 یمه لسیزه او یا هم په 1990 یمه لسیزه کې پای ته رسېدلې ده او له هغه وروسته وخت ته وروستی تمدن یا postmodernity ویل کېږي. دمعاصر تاریخ اصطلاح د 1945 کال څخه وروسته زماني دورې ته هم د اشارې لپاره کارول کیږي، پرته له دې چې هغه د عصري تمدن یا وروستی تمدن دور ته ځانګړی کړي. په دې ډول «مډرن» د اوسني دورې د مانا برعکس کېدلی شي په تیر وخت کې د یوې ځانګړې دورې د نوم په توګه وکارول شي.
ځانګړو څانګو ته په کتلو سره تمدن کېدلی شي د مختلفو وختونو دورو یا ځانګړتیاوو ته راجع شي. په تاریخ لیکنه کې 17 مه او 18 مه پیړۍ معمولا د تمدن لومړۍ ورځي یا ابتدايي تمدن بلل کېږي، په داسې حال کې چې 19 مه پیړۍ ټوله د «عصري تاریخ» سره مطابقت لري. که څه هم چې په دې کې د اړوندو تاریخي پروسو او کلتوري پیښو پراخه لړۍ چې له فېشن څخه نیولې بیا تر عصري جګړې پورې شامله ده. همدارنګه کېدلی شي چې د هغه شرایطو موضوعي یا موجودي تجربې ته هم اشاره وکړي چې دوی یې رامنځته کوي او پر بشري کلتور، بنسټونو او سیاست باندې دوامداره روانې اغیزې لري.
د یوې تحلیلي او معیاري مفکورې په توګه، تمدن یاعصريیت د فلسفې او د جمالیاتو د ماډرنېزم له اخلاقو سره نږدې تړاو لري. سیاسي او فکري جریانونه روښانتیا او وروستي پرمختګونه لکه، موجودیت (اگزیسنټینسیالېزم)، عصري هنر، د ټولنیزو علومو رسمي تاسیس او د معاصریت ضد تحولاتو لکه مارکسیزم سره بېلوي. همدارنګه دا هغه ټولنیزې اړیکې چې د پانګوالۍ د ودې سره تړاو لري او د سېکولر کولو، ازادولو(لېبرلایزېشن) او عصري کولو او وروسته له صنعتي ژوند سره د تړلو سره تړاو لري په خپله لمنه کې رانغواړي.
د نولسمې او شلمې پیړۍ په وروستیو کې عصري هنر، سیاست، ساینس او ​​کلتور نه یوازې په لویدیځه اروپا او شمالي امریکا کې، بلکې د نړۍ په ټولو متمدنو سیمو کې، حتی د هغه حرکتونو په شمول چې فکر یې د لویدیځ او نړیوال کولو سره په ټکر کې و حاکمیت درلود. تمدن یا عصري دوره د انفراديت، سرمایه دارۍ، ښاري کېدلو او د تخنیکي او سیاسي پرمختګ د امکاناتو له باور سره نږدې تړاو درلود. د دې دورې جنګونه او نورې محسوسې ستونزې، چې د ډیریو لامل یې د چټک بدلون اغیزې او د دودیزې مذهبي او اخلاقي نورمونو د پیاوړتیا له منځته تلل و، ددې سبب شوې چې د عصري پرمختګ په وړاندې د ډیرو خلکو غبرګونونه را پاروي. د دوامداره پرمختګ په اړه خوشبیني او پر هغه باندې باور په دې وروستیو کې د وروستي تمدن (پوسټ ماډرنیزم) لخوا تر نیوکې لاندې راغلی دی، په داسې حال کې چې پر نورو براعظمونو باندې د لویدیځې اروپا او انګلیس-امریکا پر حاکمیت باندې د postcolonial theory یا وروسته استعماري نظریې نیوکه کړې ده.
د هنر د تاریخ په سیاق یا شرایطو کې تمدن «مډرنیت» یو ډیر محدود مفهوم لري او«عصري هنر» د C دوره 1860–1970 پوښي. په دې مفهوم سره ددې اصطلاح کارول چارلس بوډیلیر ته منسوب شوي دي. ده په 1864 کې د «د عصري ژوند انځورګر» تر عنوان لاندې په خپله یوه مقاله کې په «یو لوی ښار کې د ژوند لنډمهاله او ژر تېرېدونکې تجربه» ډیزاین کړه او یو مسؤلیت درک کونکی هنر باید دا تجربه ترلاسه کړي.
10 سپټمبر
نور ولولئ
وېشنيزه:جنوري
الن واکر
الن واکر (انګليسي:Alan Walker) د ۱۹۹۷ زيږديز کال د اکتوبر په مياشت کې په ناروې(Norway) کې زيږېدلی، او د DJ Walkzz په نامه هم مشهور دی.هغه وروسته له هغه چې په ۲۰۱۵ کال کې يې (له منځه لاړ) سندره وويله ډېر مشهور شو چې دوه ميليارده خلکو وليده او شل ميليونه لايکونه يې وخوړل.
سورة ص
وېشنيزه:قران وېشنيزه:قراني سورتونه
الکساندر هرتسن
الکساندر ایوانوویچ هرتسن (په روسي ژبه: Алекса́ндр Ива́нович Ге́рцен، الکساندر ایوانویچ ګرتس؛ ۶ اپرېل ۱۸۱۲ – ۲۱ جنوري ۱۸۷۰ زکال) روسي لیکوال او متفکر و چې د «روسي سیوسیالیزم پلار» په توګه پېژندل کېږي؛ همدارنګه د کرنیز پوپولېزم له اصلي پلارانو شمېرل کېږي (د نارودنیکانو، انقلابي سوسیالېستانو، ترودویکانو او د امریکايي کرنیز پوپولیست ګوند له ایډیالوژیکو اجدادو څخه و). هغه په خپلو لیکنو کې چې ډېری یې په لندن کې د تبعید پر مهال لیکلې، هڅه یې کړې، څو د روسیې په حالت اغېز وکړي چې له امله یې په ۱۸۶۱ زکال کې په روسیه کې د تر ټولو مهمو لیبرال اصلاحاتو لپاره سیاسي فضا رامنځته شوه. هغه خپل مهم ټولنیز رمان څوک ملامت دي؟ (۱۸۴۵- ۴۶ زکال) کې خپور کړ. د هغه خپل ژوند لیک، زما تېر مهال او افکار (۱۸۵۲ – ۱۸۷۰ زکال کې لیکل شوی) د روسيې په ادبیاتو کې د اوټوبیوګرافي ژانر یو له پام وړ بېلګو ګڼل کېږي.
ژوند
هرتسن (یا ګرتسن) د ایوان یاکولف په نامه د یوه بډایه روسي ځمکې لرونکې او له شتوګارت څخه د یوې ځوانې یهودي الاصلې پروتستانت نجلۍ هنریت ویلهمینا لوئیزا هاګ زوی و؛ دوی دواړو واده نه و کړی. یاکولف هغه ته هرزن (په جرمني ژبه هرز) تخلص وټاکه ځکه هغه د ده «د زړه ماشوم و».
هغه د سرګئی لوویچ لوویتسکي لومړنی د تره زوی و، چې د روسیې د انځور اخیستنې پلار او د اروپا د انځور اخیستنې له پام وړ مخکښانو، مخترعینو او مبتکرینو بلل کېږي. په ۱۸۶۰ زکال کې لوویتسکي؛ هرزن د یوه مشهور انځور په مرسته هغه تلپاتی کړ.
هرزن په روسیه باندې د ناپیلیون له برید او د مسکو له لنډ مهالي اشغال څخه ډېر لږ وړاندې وزېږېد. پلار یې له ناپیلیون سره له شخصي مرکې وروسته په سن پترزبورګ کې روسي سترواک ته د فرانسویانو د لیک د لېږدولو په منلو سره له مسکو څخه د وتو اجازه ومونده. کورنۍ یې تر روسي کرښو د هغه ملتیا وکړه.
یو کال وروسته، کورنۍ یې بېرته مسکو ته راوګرځېده او تر هغه مهاله چې هرزن د مسکو په پوهنتون کې خپلې زده کړې پای ته ورسولې، همالته پاتې شول. په ۱۸۳۴ زکال کې، هرزن او د هغه نږدې ملګری نیکولای اوګارف په هغو مراسمو کې د ګډون له امله چې تزار ته په کې د سوکولوفسکي ادبیات لوستل کېدل ونیول شو او محاکمه شو. هغه مجرم و پېژندل شو او په ۱۸۳۵ زکال کې د ختیځې اروپا په شمال کې ویاتکا یا اوسنی کیروف ته تبعید شو. نوموړی تر ۱۸۳۷ زکال پورې همالته پاتې شو، تر هغه مهاله چې د تزار زوی لوی دوک الکساندر ( هغه چې وروسته تزار دویم الکساندر شو) له شاعر ژوکوفسکي سره له دغه ښاره لیدنه وکړه او د هغه له طرفه یې مداخله وکړه. هرزن اجازه ترلاسه کړه، څو ویاتکا د ولادیمیر په قصد پرېږدي او هلته د ښار د رسمي مجلې مدیر مسئول وټاکل شو. په ۱۸۳۷ زکال کې هغه د خپلې عمه لور نتالیا زاخرینا سره په پټه واده وکړ.
په ۱۸۳۹ زکال کې هغه آزاد شو او په ۱۸۴۰ زکال کې مسکو ته وګرځېد او هلته یې له ادبي منتقد ویساریون بلینسکي سره ولیدل، هغه چې په کلکه ترې اغېزمن و. له رارسېدو سره سم، نوموړی په سن پترزبوګ کې د کورنیو چارو د وزارت د وزیر الکساندر ستروګانف د منشي په توګه وټاکل شو، خو وروسته له هغه چې د یو پولیس افسر د مړینې له امله یې شکایت وکړ نووګرد ته ولېږل شو او تر ۱۸۴۲ زکال پورې هلته ایالتي سلاکار و. په ۱۸۴۶ زکال کې یې پلار ومړ او په زیاته کچه ارث ورته پاتې شو.
په ۱۸۴۷ زکال کې، هرزن له خپلې مېرمنې، مور او بچیانو سره ایټالیا ته کډوال شول، څو بیا روسیې ته را وه نه ګرځي. په ایټالیا کې د ۱۸۴۸ زکال د انقلاب څخه په خبرېدو پاریس او بیا سویس ته لاړ. هغه د ۱۸۴۸ زکال له انقلابونو ملاتړ وکړ، خو داروپا د سوسیالیستي خوځښتونو له ماتې وروسته په شدت سره ناخوښه شو. هرزن د سیاسي لیکوال په توګه شهرت وموند. د کډوالۍ له امله یې په روسیه کې شمتنۍ کنګل شوې، خو بارون روچلید چې کورنۍ یې ورسره سوداګریزې اړیکې لرلې د دغې پانګې د آزادولو په برخه کې ورسره مرسته او یوازې تش په نامه هغه روچلید ته انتقال شوه.
په ۱۸۵۶ زکال د هغه پخوانی ملګری نیکولای اوګارف له ده سره په لندن کې یوځای شو. دوی په ګډه سره په روسي اخبار کولکول (زنګ) کې کار وکړ. ډېر ژر هرزن د اوګارف له مېرمنې، ناتالیا توچکووا له مېرمنې سره چې د  جګړې د اتل جنرال توچکوف لور وه عاشقانه اړیکه پیدا کړه. توچوکوا د هرزن درې نور ماشومان هم دنیا ته راوړل. اوګارف ځانته نوې مېرمن پیدا کړه او د هرزن او اوګارف ملګرتیا هماغسې له یوبل سره پاتې شوه.
هرزن د یو څه مودې لپاره په لندن کې د کارګرانو نړیواله ټولنه مدیریت کړه او انقلابي کړیو په ځانګړې توګه له باکونین او مارکس سره یې ښه وپېژندل. په لندن کې د اوسېدنې پر مهال د هرزن نوم د «افشا کولو» له امله د ټولو په خوله و، هغه مهال چې باکونین په تازګۍ لندن ته له سایبریا څخه له تبعیده را تښتېدلی و، وویل چې مارکس هغه د یو روسی عامل په توګه تورونوي؛ په حقیقت کې دوی دواړه په ډېرو ښو شرایطو کې و.
په ۱۸۶۴ زکال کې، هرزن جنیوا ته راوګرځېد او له یوه مهاله وروسته پاریس ته لاړ او هلته د تبرکلور ناروغۍ له امله په ۱۸۷۰ زکال کې مړ شو. په پیل کې په پاریس کې خاورو ته وسپارل شو خو یوه میاشت وروسته یې مړی نایسي ته ولېږدول شو.
سیاسي ځایګی
هرزن په ۱۸۴۸ زکال کې د ویساریون بلینسکي له مړینې وروسته لویدیځ پلوه نظریات ترویج کړل. هغه د ولټر، شیلر، سن سیمون، پرودون او په ځانګړې توګه د هیګل او فویرباخ تر اغېز لاندې و. هرزن د یو لیبرال په توګه په کار پیل وکړ خو وروسته په مخ پر زیاتېدوني ډول یې سوسیالېزم ومانه. هغه په ۱۸۴۷ زکال کې د تل لپاره روسیه پرېښوده، خو په لندن کې له ۱۸۵۷ زکال څخه تر ۱۸۶۷ زکال پورې د هغه خپرېدونکی اخبار کولوکول په پراخه کچه لوستونکي لرل. هرزن د فرانسې د انقلاب او جرمني آیډیالېزم نظریات سره ترکیب کړل. هغه د بورژوایي او منځنۍ طبقې له ارزښتونو څخه بېزاري څرګندوله او د کروندګرو ترمنځ د اصالت په لټه کې و. هغه د روسي وګړو د ازادېدو په موخه مبارزه وکړه او له ۱۸۶۱ زکال وروسته یې د اساسي حقونو، د ځمکې د ګډ مشترک او د خلکو له خوا د حکومت لپاره غوښتنې زیاتې کړې.
کمپيوټري ويروس
داچې کمپیوټري ویروس څه شی،څنگه او د طبي ویروس سره څه توپیر لري؟ په دې اړه زه څه ویل نه غواړم ځکه دا ډیرې اوږدې لیکنې ته اړتیا لري. بلکه دلته درته له تخنیکې پلوه که چیرې ستا سو په کمپیوټر کې ویروس شتون ولری نو څنگه پوهیدای شۍ چې زما کمپیوټر په ویروس ککړ دی یوڅو اړین ټکي درپه گوته کوم. د کمپیوټر ویروس یو ډیر زیا نمن شی دی.ځکه ډیر ځله د کمپیوټر کارونکي ته د ویروس دشتون معلوما ت نه کیږي او کله چې کارونکی د ویروس په شتون پوه شي نو وخت له وخته تیروي او ویروس خپل کار کړی وي.داسې ډیرې نښې نښانې شته چې له پلوه یی تا سې په کمپیوټر کې د ویروس دشتون شک کولای شی. لاندینۍ نښې نښا نې اړینه نه ده چې خا مخا به دویروس له شتون نه پیدا شوې وي، ځکه داسې نور ډیر عوامل هم شته چې په کمپیوټر کې دا راز نښې نښانې رامنځته کړي. مگر که چیرې تا سو په خپل کمپیوټر کې یوه هم له دغو لاندینیو نښو څخه ومونده نو ښه به دا وي چې دیوه ښه Antivirus پوستکالي(سا فټ ویر) په مټ خپل کمپیوټر Scan کړۍ. نوموړې نښا نې په لاندې ډول دي:
ستا سو په کمپیوټر کې د لگیدلي ها رډیسک خا لي ځای ورځ په ورځ کمیږي
ددې لپاره ویروس خپل ځان Replicate دځان په څیر هو به هو د بل ویروس تولیدولو ته وایي.) کړي په کمپیوټر کې د Exe یا Com فا یلونو سره ځان سریښوي.او دا کار نوموړی ویروس څو څو ځله تکراروي ددویروس ددې کار له امله د نوموړو یادو شویو فایلونو میچ (size) ډیر غوټیږي له همدې امله نوموړي فا یلونه په هارډیسک باندې ډیر ځای نیسي. پس که داسې ویروس په خپل وخت ونه نیول شي نودنوموړي ویروس د وار په وار Replication څخه کارونکی په هارډیسک کې دځای دکمښت سره مخامخ کیږی.که چیری ستا سو په کمپیوټر کې د CAD روستاړي لرونکې پوستکا لې او یا هم د Graphics لپاره کارونکي پوستکالي شتون ولري نو داهم ستاسو د هارډیسک ډیر ځای نیسي.په هر حال ددغې پورتنۍ نښې له ښکاره کیدلو سره په خپل کمپوټر با ندې د Antivirus پوستکالی وچلوۍ.
د هارډسک Activity LED بې له کوم سببه پړکیدل
ډیرو ښا غلیو او آغلیو په پورتنۍ جمله کې Activity د فعا لیت اوLED د Light Emitting Diode په مانا دی. چې د رڼا ورکونکي تیوب ما نا ترې اخستلی شو. ستا سو د کمپوټر په مخه کې یووړوکی څراغ شتون لری چې د هارډیسک په نښان سره ښودل شوی. اوس نو کله چې تا سو کوم پروگرام یا پوستکا لی کا روی یعنې د پوستکا لي په کارولو بوخت یا ست او یا مو کوم پوستکالی تا زه چا لان کړۍ تر څو کار ترې واخلۍ په دې دواړو وختونوکې د هارډیسک Activity LED با ید وپړکیږي یا نې Flashing با ید وکړي. مگر که چیرې تاسو په پورتنیو داوړو حا لتونوکې قرار نه لری او بیا موهم د هارډیسک Activity LED په وار وار پړکیږي نو گمان کیږي چې ویروس Replication پیل کړی او دوام لري. په دې حال کې هم دAntivirus دپوستکالي چلول اړین بریښي.
کمپیوټر ورځ له ورځې پڅ (Slow) کیږي
که چیرې تا سوفکر کوی چې کمپیوټر مو ورځ په ورځ پڅیږي په دې مانا چې که چیرې ستاسو کمپیوټر مخکې په دودقیقو کې Boot کیدلو او اوس ډیر ځنډ با سي تر څو Boot شي او یا هم که چیرې ستا سو د Ms-Word پوستکالی مخکې په یوه دقیقه کې چا لانیدلو او اوس په ډیر ځنډ چا لانیږي نو د ویروس د شتون ډیره کره نښه کیدلای شي نو اړینه ده خپل د Antivirus پوستکا لی وچلوی. دا یوه ډیره کره او ټا کنیزه نښه ده چې ډیر دوستا ن له دې ستونزې څخه ماته شکا یت کوي.
بې له کوم سببه د فایلونو خرابیدل او یا هم له منځه تلل
په عاموحالاتوکې نه کوم فا یل له ځا یه خراب وې اونه هم په خپله له منځه ځي حتی که چیرې په هارډیسک کې Bad Sector هم شتون ولري نو بیا هم دکوم فایل د خرابیدو او یا له منځه تللو شونتیا ډیره کمه ده. ویروس داوړ کارونه ډیر کوي په دې مانا چې کولای شي فا یل په بشپړه توگه له منځه یوسي او یا یي هم تر دې بریده خراب کړي چې د کارولو وړنه وي. که چیرې له تا سوهم له دې راز کارونو سره مخ کیږۍ نو داستاسوپه کمپیوټر کې د خورازیا نمن ویروس د شتون نښه ده. اړینه ده چې دهر څه دمخه خپل Antivirus پوستکا لی وچلوۍ.
ډیر ځله کمپیوټر په ټپه دریږي (Hang)
ډیر هغه پوستکا لي چې د Bugs لرونکي وي کمپیوټر په ټپه دروي همدا راز د Mother Board ا و یا Memory دخرابي له امله هم کمپیوټرپه وار وار په ټپه دریږي او همداراز د ویروس شتون هم کولای شي کمپیوټر په ټپه ودروي. په دې حا لت کې هم خپل د Antivirus پوستکا لی وچلوۍ.
وگړپوه
وګړپوه هغه څوک دئ چې د وګړپوهنې یا anthropology په هکله هر اړخیز معلومات ولري.په لنډ ډول ویلای سو چې وګړپوه د بشرپېژندنې د څانګې متخصص دئ.
جمال عبدالناصر
جمال عبدالناصر حسین (زوکړه: د ۱۹۱۸ زکال د جنوري ۱۵ مه – مړینه: د ۱۹۷۰ زکال د سپټمبر ۲۸ مه) مصری سیاستوال و چې له ۱۹۵۴ زکال څخه یې په ۱۹۷۰ زکال کې د خپلې مړینې تر مهاله د مصر د دویم ولسمشر په توګه خدمت وکړ. ناصر په ۱۹۵۲ زکال کې د پاچاهۍ د راپرځونکي انقلاب مشري وکړه او راتلونکی کال یې پراخ ځمکني اصلاحات عملي کړل. په ۱۹۵۴ زکال کې وروسته له هغه چې د اخوان المسلمین ګوند یو غړي د نوموړي د ترور هڅه وکړه دغه ګوند یې وځاپه، ولسمشر محمد نجیب یې په کور کې نظر بند کړ او خپله یې اجرایوي واګې پر غاړه واخیستې. نوموړی د ۱۹۵۶ زکال په جون میاشت کې په رسمي ډول د ولسمشر په توګه وټاکل شو.
د سوئز کانال له ملي کولو او د سوئز په کړکېچ کې چې په مصر کې د درې اړخیزه تېري په نوم پېژندل کېږي د هغه له سیاسي بریا وروسته په مصر او نوره عربي نړۍ کې د هغه محبوبیت په پام وړ توګه زیاتوالی وموند. د هغه تر رهبرۍ لاندې د عربي نړۍ د یو موټي کېدو لپاره غوښتنې زیاتې شوې چې له امله یې له ۱۹۵۸ زکال څخه تر ۱۹۶۱ زکال پورې د مصر او سوریې متحد عربي جمهوریت رامنځته کړ. په ۱۹۶۲ زکال کې ناصر په مصر کې پام وړ سوسیالیستي اقدامات او د معاصر سازۍ چارې پیل کړې. له هغو ناکامیو سربېره چې ناصر د پان عربي هیلو په برخه کې لرلې، د هغه ملاتړي په څو عربي هېوادونو کې واک ته ورسېدل، خو هغه د شمالي یمن په کورنۍ جګړه او بالاخره په پراخه عربي سړه جګړه کې ښکېل شو. هغه د ۱۹۶۵ زکال په مارچ میاشت کې خپله دویمه د ولسمشرۍ دوره وروسته له هغه پیل کړه چې خپل سیاسي مخالفین یې ولسمشرۍ ته له نوماندۍ منع کړل. په ۱۹۶۷ زکال کې د اسرائیلو او مصر په شپږ ورځنۍ جګړه کې د مصر له ماتې خوړولو وروسته ناصر استعفا ورکړه خو پراخو وګړیزو لاریونو واک ته بېرته د نوموړي د راتلو غوښتنه وکړه او بېرته د واک ګدۍ ته راستون شو. په ۱۹۶۸ زکال کې ناصر ځان لومړی وزیر اعلان کړ او د اسرائیلو تر اشغال لاندې سینا ټاپو وزمې د بېرته نیولو جګړه یې پیل کړه، هغه د پوځ غیرسیاسي کول پیل کړ او د پراخو سیاسي اصلاحاتو ټولګه یې وړاندې کړه. په ۱۹۷۰ زکال کې د عربي اتحادیې د مشرانو د غونډې له پای ته رسېدو وروسته ناصر د زړه سکته وکړه او مړ شو. په قاهره کې د هغه د جنازې په مراسمو کې له ۶ میلیونو زیاتو ویرجنو کسانو ګډون وکړ او مړینه یې په ټوله عربي نړۍ کې د ویر لامل وګرځېده.
جوبا
جوبا په انګلیسي Juba) د افریقایي هیواد سویلي سوډان پلازمینه او لوی ښار دی.
جمال عبدالناصر
ناصر د ټولنیز عدالت او د عربو د یو موټي کولوپه برخه کې د خپلو اقداماتو، د معاصر سازۍ د پالیسیو او د امپریالېزم ضد هڅو له امله په ټوله عربي نړۍ کې د یو سمبولیک شخصیت په توګه پاتې شو. د هغه د ولسمشرۍ په دوره کې مصر کلتوري پرمختګ درلود او همدارنګه یې د اسوان بند او حلوان ښار د پروژو په ګډون ګڼ شمېر لویې صنعتي پروژې پیل کړې. د ناصر منتقدین په هغه باندې د بشري حقونو څخه د سرغړونې او په مدني بنسټونو باندې د پوځ د واک لرلو له امله چې د نوموړي د واکمنۍ ځانګړنه وه، نیوکې کوي او زیاتوي چې هغه په مصر کې د پوځي او دیکتاتوري حکومت ډول رامنځته کړ چې تر نن ورځې پورې له وقفې پرته دوام لري.
لومړنی ژوند
جمال عبدالناصر حسین د ۱۹۱۸ زکال د جنوري په ۱۵ مه په ۱۹۱۹ زکال کې د مصر د انقلاب له جنجالي حوادثو یوکال وړاندې د اسکندریې ښار په باکوس کې وزېږېد. د ناصر پلار د پوست خونې کارکوونکې و چې د پورتني مصر په بني مور کې زېږېدلی و او په اسکندریه کې را لوی شوی و؛ د مور کورنۍ یې د المنیه له ملاوي سیمې څخه وه. پلار او مور یې په ۱۹۱۷ زکال کې واده وکړ. ناصر د عزالعرب او اللیثي په نوم دوه وروڼه لرل.
ناصر به له خپلې مور سره لیکونه تبادله کول او د رخصتیو په ورځو کې به د هغې لیدو ته ورتله. د ۱۹۲۶ زکال په اپرېل میاشت کې د مور له لوري ورته د لیکونو رسېدل ودرېدل. خطاطبه ته له ګرځېدو وروسته هغه خبر شو چې مور یې د هغه د دریم ورور، شوقي، د زیږون پر مهال مړه شوې او کورنۍ یې د هغه د مړینې خبر ترې پټ ساتلی. ناصر وروسته څرګنده کړه چې «په دغه توګه د هغې له لاسه ورکولو دومره ژور اغېز پر ما وکړ چې آن د وخت تېرېدو هم ونشو کړای هغه جبران کړي». هغه به تل خپله مور یادوله او د هغې د مړینې درد وروسته له هغه لا پسې زیات شو چې پلار یې د هغې د مړینې له یو کال پوره کېدو وړاندې واده وکړه.
په سیاسي چارو کې د ناصر فعالیت په ښوونځي کې د هغه د وروستیو کلونو زده کړې پر مهال زیات شو؛ آن تر دې چې هغه د ښوونځي په وروستي کال کې یوازې ۴۵ ورځې حاضري لرله. په داسې حال کې چې ناصر د مصر د ټولو سیاسي اړخونو نږدې متفق القوله ملاتړ له ځانه سره درلود، خو په ۱۹۳۶ زکال کې یې د انګلیس او د مصر د هوکړې پر وړاندې چې په مصر کې یې د انګلیسي ځواکونو د شتون دوام ته اجازه ورکوله؛ شدید مخالفت وکړ. له دې سره په مصر کې سیاسي کړکېچونه په پام وړ ډول را کم شول او ناصر بیاځلي په النهضه کې خپلې زده کړې پیل کړې او د همدغه کال په وروستیو کې یې د خپلو زده کړو د پای سند ترلاسه کړ.
مړینه او د جنازې مراسم
د ناصر د مړینې له اعلان وروسته ډیری عرب وګړي ویرجن شول. د هغه د جنازې مراسم د اکتوبر په لومړۍ نېټه په قاهره کې د څه باندې ۵ میلیونه کسانو په ګډون ترسره شول. یوازې د سعودي له پاچا ملک فیصل پرته نورو ټولو عرب مشرانو د هغه د جنازې په مراسمو کې ګډون کړی و. ملک حسین او عرفات د هغه د جنازې په مراسمو کې په چغو وژړل او د لیبیا معمر القذافي د ډېرې خواشینۍ له امله دوه ځله بېهوښه شو. ډېر لږ شمېر غیر عرب مشرانو له دې ډلې د شوروي لومړی وزیر الکسی کوسیګین او د فرانسې لومړي وزیر ژاک چابان دلماس هم د هغه د جنازې په مراسمو کې برخه لرله.
میراث
ناصر په بشپړه توګه مصر د بریتانیا له نفوذ څخه خپلواک کړ او د ده تر واکمنۍ لاندې دغه هېواد د نړۍ په مخ پر ودې لوی ځواک واوښت. د نوموړي اصلي داخلي هڅه د ټولنیز عدالت رامنځته کول و او هغه یې د لیبرال دیموکراسۍ لپاره اړتیا بلله. د هغه د ولسمشرۍ پر مهال د مصر عادي وګړو په بې مخینې ډول مسکن، کار، روغتیايي خدمتونو، خوراکي توکو او همدارنګه د ټولنیزې هوساینې نورو ټولو اړتیاو ته لاسرسی وموند او همدارنګه یې فئوډالیستي نفوذ راکم کړ.
ملي اقتصاد د ځمکنیو اصلاحاتو، د معاصر سازۍ د نویو پروژو لکه د حلوان د فولادو د کارخونې او د اسوان بند د جوړولو، او د سوئز د کانال په څېر د ملي کولو د نورو طرحو پر بنسټ پام وړ پراختیا ومونده. د تاریخ لیکونکي جوئل ګورډون په خبره مصر د ناصر د ولسمشرۍ پر مهال په کلتوري برخه په ځانګړې توګه د فلم، تلویزیون، تیاتر، راډیو، ادبیاتو، ښکلو هنرونو، کمیډي، شاعرۍ او موسیقۍ په برخو کې «طلایي دوره» تجربه کړه.
لومړنی ژوند
جمال عبدالناصر حسین د ۱۹۱۸ کال د جنورۍ په ۱۵ مه د مصر د اسکندریې په باکوس ښار کې د ۱۹۱۹ کال د مصر د انقلاب له کړکېچنو پیښو یو کال مخکې وزېږېدی. د ناصر پلار د پوستې کارکوونکی و چي د پورتنۍ مصر په بني مور کې زیږیدلی،  او په اسکندریه کې لوی سوی دی، او د مور کورنۍ یې د مالوي ، المینیا سیمي څخه راغلې وه. مور او پلار یې په ۱۹۱۷ کې واده وکړ. ناصر دوه وروڼه عز العرب او اللیثي درلودل. د ناصر ژوندلیک لیکونکي رابرټ سټیفنز او سید ابوریش لیکي چې د ناصر کورنۍ د "عربو د عظمت" په مفهوم باندې ټینګ باور درلود اوله همدې کبله یې خپل دیوه زوی نوم هم عزالعرب ايښی وو.
د ناصر کورنۍ دنوموړي دپلار ددندي له امله په مکرر ډول تګ راتګ کاوه. په 1921 کې، دوی اسیوت ته لاړل او په 1923 کي، خطاطه ته لاړل، چیرته چي د ناصر پلار د پوسته خانې دفتر چلاوه. ناصر تر ۱۹۲۴ کال پورې د اورګاډي د کارکوونکو د ماشومانو په لومړني ښوونځي کې شامل سو اوداوخت نوموړي له خپل اکا سره په دمصرپه پلازمینه قاهره کي ژوندکاوه.
ناصر په دغه موده کي له خپلې مور سره لیکونه هم تبادله کول او په رخصتیو کې به یې ورسره هروخت لیدنه کوله. په ۱۹۲۶زکال کي دناصر اومور له لوري یوبل ته لیکونه لېږل بندسوه اوترهغه څه عمر وروسته دناصر مورله نړۍ څخه سترګي پټي کړې چي دې چاري ناصر سخت ودرداوه اوترټولو هغه وخت زیات غمجن سوکله چي یې پلار سمدستي دویم واده وکړ.
په 1928 کې، ناصر اسکندریه ښار ته ولاړی ترڅوهلته د خپل نیکه سره ژوند وکړي او د ښار د عطارین په لمړنی ښوونځۍ کي هم برخه واخلي. ناصر په 1929کال کي په هیلوان سیمه کې دشخصي بورډینګ ښوونځي ته لاړ اوترهغه وروسته بیرته اسکندریه ته راستون سو ترڅو د راس التین ثانوي ښوونځي ته داخل او د خپل پلار سره یوځای سي کوم چې د ښار د پوستي خدماتو لپاره یې کار کاوه. ناصرپه اسکندریه کي په لمړي ځل سیاسي ژوندته داخل سو اویوځل یې د منشیا په څلورلاري کي دمظاهره چیانو او پولیسو تر منځ د نښتو له لیدلو وروسته، پرته له دې چې د دې هدف څخه خبر وي په لاریون کې ګډون وکړ. لاريون چې د مصر د الټرانيشنلستي ځواني ټولنې لخوا تنظيم سوى و، د لومړي وزير اسماعيل صديقي لخوا د 1923 کال د مصر اساسي قانون لغوه کولو وروسته په مصر کې د استعمار د پای ته رسولو غوښتنه کول. ناصر تردې وروسته په بېلابیلو سیاسي فعالیتونوکي برخه واخیستل اوله نوموړي څخه یوسخت ملتپال عرب جوړسو.
لومړنۍ اغیزې
ناصر دخپل ژوند لمړني وختونه ترډېره پوري دمصرپه ملي کتابتون کي تېرول اوپه دې ترځ کي یې دحضرت محمد(ص) دژوند ترڅنګ داصحابو او وروسته دهغه ملتپالو ژوند هم مطالعه کړ چي خپلي اغیزي یې په اسلامي نړۍ کي پري ایښي وې.
ناصر دخپلو مطالعاتوپه پایله کي د مصري ملتپالنې څخه ډیر اغیزمن سوی و اوپه په ځانګړې توګه د مصري لیکوال توفیق الحکیم د ناول روح بیرته راستنیدو څخه زیات اغیزمن وو، په کوم کې چې لیکلي یې وه چې د مصر خلک یوازې یو داسې سړي ته اړتیا لري چې د دوی ټول احساسات او غوښتنې په کې استازیتوب وکړي، او څوک به وي چي ددوی لپاره به د دوی د هدف سمبول وګرځي ."  ناصر وروسته دا ناول د کودتا د پیلولو لپاره دخپل الهام په توګه اعتبار کړ کوم چې په 1952 کال کي په مصرکي راپیل سوه.
پوځي دنده
په ۱۹۳۷ کال کې ناصر د پوځ د افسرانو د روزنې لپاره شاهي پوځي اکاډمۍ ته عریضه وکړه، خو دپولیسو د حکومت ضد اعتراضونو په پیل کې د هغه د ننوتلو مخه ونیوله. اوپه دې سره ناصر مایوسه سو. وروسته نوموړی د پاچا فواد پوهنتون د حقوقو په ښوونځي کې شامل سو، خو له یو سمستر وروسته یې پوځي اکاډمۍ ته د بیا درخواست کولو لپاره دغه پوهنتون پریښود. ناصر دخپلو لوستلو څخه چې په ځوانۍ کي یې په مکرر ډول د "عزت، وقار او آزادۍ" لپاره کولې، د ملي آزادۍ او اتلو فاتحینو دکیسو سره اشنا سو اوپوځي دنده یې اصلي لومړیتوب وګرځېدی.
په پوځي پوهنتون کي دشاملېدو لپاره ناصر په اخرکي په دې وتوانیدی چې د جګړې د سکرتریت ابراهیم خیري پاشا سره چې د اکاډمۍ د انتخاب د بورډ مسؤول کس وو یوه غونډه جوړه کړه اوله هغه څخه یې دمرستي هيله وکړه. خيري پاشا د ناصر غوښتنه ومنله اوبالاخره نصار په پوځي پوهنتون کي ومنل سو .ناصر له هغه وخت راهیسې خپل نظامي مسلک ته ډېرپام وکړ او له خپلې کورنۍ سره یې بیخي لږ تماس درلود. په اکاډمۍ کې یې له عبدالحکیم عامر او انور سادات سره ولیدل، چې وروسته دواړه د هغه د ولسمشرۍ په دوره کې مهم همکاران سول. د ۱۹۳۸ کال د جولای په میاشت کې له اکاډمۍ څخه ترفراغت وروسته، ناصر په پیاده پوځ کې د دوهم لیفټیننټ په توګه وټاکل سو، او منک آباد سمي ته یې ولېږه. دا هغه ځای و چې ناصر او د هغه نږدې ملګرو، د سادات او عامر په ګډون په لمړي ځل په هیواد کې د پراخ فساد په اړه د خپلي نارضایتۍ او د پاچاهۍ د نسکوریدو په اړه خبرې وکړې. سادات وروسته لیکي چې دناصر د "انرژی، روښانه فکر، او متوازن قضاوت" له امله، نوموړی د ډلې طبیعي مشر په توګه راڅرګند شو.
1948 - د عرب - اسراییل جګړه
د ناصر دلمړۍ جګړې تجربه په فلسطین کې د ۱۹۴۸ کال د عرب – اسرائیلو د جګړې پر مهال وه. هغه په پیل کې د محمد امین الحسیني په مشرۍ د عرب عالي کمیټې (AHC) سره په خپله خوښه خدمت وکړ. ناصرله الحسیني سره ترلیدو وروسته خپل کارته پوځي کارنامې ته ملاوتړل خودمصر حکومت دنامعلوم دلیل له کبله دعرب عالي کمېتې څخه سمدستي ځان جلاکړ.
د ۱۹۴۸ کال د می په میاشت کې، د برتانیې له وتلو وروسته، پاچا فاروق د مصر پوځ اسراییلو ته ولېږه، چې ناصر یې د شپږمې پیاده کنډک د افسر په توګه دنده ترسره کوله. د جګړې په جریان کې، ناصرد مصري پوځ د نه چمتووالي په اړه لیکلي وه ، چې "زموږ سرتیري دقلعه بندیانو په وړاندې مات سوي دي". ناصر داوخت دمصري ځواکونو مرستیال و چې د فلوجه جیب سیمه یې خوندي کړه و. ناصردجګړې په جریان کي دجولای په 12لږ ټپي شو اوداګست په میاشت کې، دهغه لوا د اسراییلو پوځ لخوا محاصره سوه. ناصرپه دې محاصره کي که څه هم چي دلوا دسپارلو څخه په کله ډډه وکړه خودمصر حکومت له اسراییلو سره په دې اړه پایلي ته ورسېد اوفلوجه سیمه داسراییوپه واک کي راغله. وېشنيزه:1970 مړينې وېشنيزه:1918 زېږېدنې
دومینیک پرسل
دومینیک پرسل رسمي نوم (دومینیک هاکن میرتودت پرسل) Dominic Haakon Myertvedt Purcell) استرالیایی اسله بریتانیایی سینمایی لوبغاړی دی جې تر ډیره په امریکایی فلمونو کې کار کوی. پرسل په فراری سریال کې د (لینکلن باروز) په نوم او په جان دو سریال کې د مرکزی لوبغاړی په توګه مشهور شو.
11 سپټمبر
د عيسوي کليز درېمه ورځ ده
نور ولولئ
وېشنيزه:جنوري
نوی کال
نوی کال په بېلابېلو کلتورنو او هېوادونو کې يوه داسې پېښه ده چې د يوه کال پای او د بل نوي کال پيل لمانځل کېږي. هغه کلتورنه او هېوادونه، کوم چې د کاليزې مېچنه لري، همدا ټول نوی کال لمانځي.
وېشنيزه:د نوي کال لمانځنې
محمد هاشم زماني
thumb|289px|محمد هاشم زماني محمد هاشم زماني (انگرېزي: Muhammad Hashem Zamani) (زوکړه ١٣٠٧ لمريز لېږدي کال-مړینه ۱۳۸۴ لمريز لېږدي = ۱۹۲۸ زېږدي - ۲۰۰۵ ز کال) يو افغان پښتو ژبی ليکوال او شاعر وو.
مخينه
محمد هاشم زماني پر ١٣٠٧ لمريز (١٩٢٨ زېږدي) کال د کونړ ولايت په لمټک کلي کې د خپلواکۍ د چترال د جبهې د سوبمن غازي مير زمان خان په کور کې زيږيدلی وو.
زده کړې
محمد هاشم زماني خپلې لومړنۍ زده کړې په جومات او کور کلي کې د وخت له علماوو څخه وکړې، او ۱۶ کلن وو چې له خپلې کورنۍ سره، چې شمير يې تر ۱۰۰ کسانو زيات وو، د تش سياسي بند په نامه، د هغه وخت د رژيم له خوا د نورو ډېرو سياسي بنديانو په شان پرته له کوم جرم او محاکمې، د يوه نامعلومه برخليک په انتظار د دهمزنگ زندان ته واستول شو.
نوي زلمي محمد هاشم د خپلې ځوانۍ ۱۳ کاله د دهمزنگ زندان په تورو او نمناکو خونو کې، د خپلې کورنۍ له غړيو سره تير کړل. په دهمزنگ زندان کې يې له يو گڼ شمير نورو سياسي بنديانو لکه د غلام نبي خان چرخي کورنۍ، يعقوب خان غونډ مشر، سرحدار عبدالغفار خان، سرور جويا، ډاکټر محمودي، ناظر- صفر، فرقه مشر غلام نبي خان (مشهور په چپه شاخ)، او نورو سره وپېژندل.
محمد هاشم زماني په زندان کی د مروجه علومو په زده کړې پيل وکړ. د هېواد د لوی مشروطه غوښتونکي، دينی عالم، ملي او سياسي شخصيت بابا عبدالعزيز الکوزي، شيخ بهلول ايراني، موﻻنا محمد اکرم کاکاخېل په شان علمي شخصيتونو د شاگردۍ او هم صحبتۍ وياړونه ور په برخه شول.
ښاغلي زماني په زندان کې د ناروغيو او ناوړې تغذيي له امله د خپلې کورنۍ د ٢٨ تنو غړو د مرگ شاهد وو. دوی خپل لومړني اشعار هم په زندان کې ليکلي او د زنداني احساس په ټولگه کې يي راټول کړي دي.
محمد هاشم زماني له خپلی کورنۍ سره د ١٣ کلونو سياسي بند نه وروسته هرات ته تبعيد او په ١٣٤٣ لمريز کال کې د نوي اساسي قانون تر جوړېدو پوری د ٨ کلونو لپاره هلته د تبعيد ژوند تېر کړ.
ادبي ژوند
د خدای بښلي زماني ليکل شوي اشعار، مضامين او ادبي ټوټې د هېواد په ډېری ورځپاڼو، مجلو او مهالنيو خپرونو لکه انيس، هېواد، اصلاح، وړانگه، سيستان، طلوع افغان، بيدار او اتفاق اسلام کې خپاره شوي دي.
دندې
زماني د ديموکراسۍ په لسيزه کې په قلمي مبارزه بوخت وو او د سردار محمد داود خان د جمهوريت د دورې په لويه جرگه کې يي د کونړ د وکيل په توگه برخه اخيستې وه.
محمد هاشم زماني د ١٩٧٩ ز کال په وروستيو شپو ورځو کې پېښور ته ولاړ او هلته يي قلمي جهاد پيل کړ. د هغوې د جهاد لومړی چاپ شوی اثر قطبي خرس په انگريزي ژبه ژباړل شوی او بيا وروسته د انگريزي ژباړې ځينې برخې په فرانسوي، ايټالوي او هسپانوي ژبو هم اړول شوې دي.
زماني د جهاد په دوران کې د هېواد د خپلواکۍ لپاره د هلو ځلو په ترڅ کې په نړيوالو کنفرانسونو او غونډو کې د گډون لپاره گڼ شمير هېوادونو ته سفرونه وکړل. هغه پر ١٩٨٧ ز کال د امريکا متحدو ايالتونو ته کډوال او د کاليفورنيا ايالت د سانفرانسيسکو د بې ايريا په سيمه کې د هېوارد په ښار کې مېشت شو. نوموړی پر ١٩٩٠ زېږدي کال د زړه د دويمې حملې او مغزو د سکتې له لامله د اوږدې مودې په ناروغۍ اخته شو او د وجود يوه خوا يې فلج شوه. هغه د افغانستان له حالاتو او پېښو سره د ژوند تر وروستۍ سلگۍ پورې تړلې وو او خپلو ادبي او فرهنگي فعاليتونو ته يې ادامه ورکړله؛ د خورو گلونو دوهم ټوک او د زخمي زړه د اشعارو مجموعې يې وليکلې او د زنداني خاطراتو په نامه يې د پښتو نثر کتاب، چې ٢٨٨ مخونه لري، هم چاپ کړ.
ارواښاد محمد هاشم زماني تل هيله درلوده چې روغتيايي حالت يې لږ څه ښه شي، بيرته هېواد ته ستون شي او د خپل گران هېواد او درديدلو هېوادوالو خدمت ته دوام ورکړي. د هغه يو اثر د پوهنې ملي انقلاب نومېږي چې د مرگ تر شېبې يې د دغه اثر پر دوهم ټوک کار وکړ.
مړينه
په اسلام، هېواد او ولس مين، مبارز ليکوال او شاعر خدای بښلې محمد هاشم زماني د ۱۳۸۴ ل ل کال د غبرگولي د مياشتې پر ١٩ د ادينې (جمعې) پر مبارکه شپه (د ۲۰۰۵ زېږدي کال د جون مياشتې پر ۱۰) د ٧٦ کلنۍ په عمر د زړه د ناڅاپي حملې له لامله له دې فاني نړۍ سترگی پټې کړي. د هعه جنازه افغانستان ته ولېږدول شوه او د هغه په پلرني ټاټوبي کونړ کې خاورو ته وسپارل شوه. اروا يې ښاده او جنت يې ځای شه.
چاپ شوي آثار
thumb|289px|محمد هاشم زماني
د ارواښاد محمد هاشم زماني د پښتو او دري ژبو دا لاندې کتابونه چاپ شوي دي:
۱- زندانى احساس. ۲- زنداني خاطرات. ۳- قطبي خرس. ۴- لويه قرباني. ۵- سړي خوره بلا. ۶- لويه قرباني ٢ ټوک. ۷- خواره گلونه. ۸- د آزادۍ آرمان. ۹- روسی ښامار. ۱۰- زخمي زړه. ۱۱- د ازادۍ مشال. ۱۲- د سولې زمزمې.
وېشنيزه:پښتانه شاعران وېشنيزه:پښتانه ليکوال وېشنيزه:افغاني ليکوال وېشنيزه:پښتانه وېشنيزه:افغانان
تيمورشاهي فوټوکاپي
بسم الله الرحمن الرحيم تيمورشاهي فوټوکاپي په کندهارتاريخي ښار کي د 1383 کال راهيسي فعاليت کوي چي ډير خدمت يي د کندهار پوهنتون و درنو محصلينو ته کړي او اوس هم بوخت دي دوي هميشه په ښه کفيت او ارزانه قيمت سره چاپ کوي. چي تر دا مهاله پوري ډير محصلين تري نه خوشاله دي.
پیمونت
پیمونت ولایت د ایټالیا هیواد له ۲۰ ایداري برخو څخه یوه ده.